**ТЕХНИЧЕСКИ ИЗИСКВАНИЯ**

**За изпълнение на обявена от Електроразпределение Юг ЕАД поръчка №434-ЕР-23-CY-У с предмет: Изкупуване и отвеждане за оползотворяване на отработено трансформаторно масло, генерирано от обекти на "Електроразпределение Юг" ЕАД**

1. **Основание за изпълнение на дейността и приложими нормативни изисквания**

Дейностите по предаване за оползотворяване на отработено трансформаторно масло - отпадък с код 13 03 07\* - „Нехлорирани изолационни и топлопредаващи масла на минерална основа“, образувано от дейността на "Електроразпределение Юг" ЕАД, се възлагат на основание на нормативните изисквания по опазване на околната среда.

При изпълнение на дейността следва да се спазват приложимите разпоредби на следните нормативни актове:

* ЗАКОН за управление на отпадъците
* НАРЕДБА № 2 от 23.07.2014 г. за класификация на отпадъците
* НАРЕДБА № 40 от 14.01.2004 г. за условията и реда за извършване на автомобилен превоз на опасни товари
* Наредба за отработените масла и отпадъчните нефтопродукти

1. **Обхват и описание на задачата**

"Електроразпределение Юг" ЕАД е предприятие с основен предмет на дейност – разпределение на електрическа енергия за потребителите на лицензионната територия на дружеството в Югоизточна България.

Във връзка с дейността на Дружеството и в съответствие с българското законодателство в областта на опазването на околната среда и управлението на отпадъците, задачата на настоящата процедура е възлагане на дейностите по предаване за оползотворяване на отработено трансформаторно масло – отпадък с код 13 03 07\* - „Нехлорирани изолационни и топлопредаващи масла на минерална основа“, формирани от дейността на "Електроразпределение Юг" ЕАД.

1. **Технически изисквания към изпълнението на поръчката**
   1. Купувачът е длъжен, след получена от отговорното лице за управление на отпадъците в "Електроразпределение Юг " ЕАД заявка (по образец Приложение № 1), да я върне по имейл, с попълнена информация за:

* дата на отвеждане на отпадъците, която да бъде в рамките на 10 календарни дни от датата на получаване на заявката. При необходимост, датата на отвеждане се договаря допълнително между Купувача и Продавача;
* регистрационен номер на превозното средство което ще транспортира отпадъците;
* трите имена и длъжност на отговорното лице, което ще приеме отпадъците;
* телефон за контакти.
  1. Купувачът е длъжен съгласно договорената в заявката дата да приеме, натовари, претегли и извози за своя сметка отпадъка от площадката на Продавача, разположена на адрес:

гр. Пловдив, ул. "Кукленско шосе" № 5; Трансформаторна работилница.

* 1. При всяко предаване на отпадъци се съставя Приемо-предавателен протокол (ППП) по образец Приложение № 2 в два екземпляра – един за Продавача и един за Купувача. От страна на Купувача, Протоколът се подписва и подпечатва от лицето приело отпадъците. От страна на Продавача Протоколът се подписва от отговорното лице за управление на отпадъците в "Електроразпределение Юг" ЕАД и от второ упълномощено лице.
  2. Отчитането на количеството на предадения отпадък се извършва на база приемо-предавателни протоколи и кантарни бележки. Претеглянето на отпадъка трябва да се извършва на кантар, в срок на действие на последната метрологична проверка. Купувачът е длъжен да предостави на Продавача, копие на сертификат за валидна метрологична проверка на ползвания кантар. Кантарът трябва да бъде на територията на града в който се извършва предаването на отпадъците. Разходите за претегляне на отпадъците са за сметка на Купувача и следва да са включени в стойността на офертата.
  3. При приемане на отпадъка, Купувачът е длъжен да състави и придвижи от името на Продавача Идентификационен документ по образеца на Приложение № 8 от *НАРЕДБА № 1 от 4.06.2014 г. за реда и образците, по които се предоставя информация за дейностите по отпадъците, както и реда за водене на публични регистри*. Поредният номер на Идентификационният документ се предоставя от Продавача.
  4. Транспортирането на опасни отпадъци извън площадките на Дружеството следва да се извърши съгласно разпоредбите на Закона за управление на отпадъците и респективните подзаконови нормативи
  5. При приемане на отпадъците за транспортиране Купувачът е длъжен да ползва единствено транспортни средства одобрени за тази цел и включени в актуалният му Регистрационен документ по чл. 35, ал. 5 от ЗУО
  6. При изпълнение на дейностите предмет на настоящата поръчка Купувачът е длъжен да спазва приложимите нормативни изисквания по отношение на безопасните и здравословни условия на труд.
  7. В случай, че бъде отнето разрешителното на Купувача за някоя от дейностите по транспорт и събиране или за оползотворяване на отпадък с код 13 03 07\*, по време на действие на договора, Купувачът е длъжен писмено да уведоми Продавача за това. Ако разрешителното на Купувача не бъде подновено, Продавачът незабавно преустановява предаването на отпадъци предмет на настоящата поръчка.
  8. Купувачът следва да изпълни поръчката с подходящи технически средства – инструменти, товаро-разтоварна, транспортна техника, помощни съдове и др. необходими за добро изпълнение на услугата.

1. **Срокове за изпълнение на дейностите**
   1. Купувачът потвърждава по електронна поща заявките за отвеждане на отпадъци в рамките на 2 работни дни след изпращане от страна на Продавача.
   2. Срокът за приемане и извозване на отпадъците от Купувача е не по-късно от 10 календарни дни, считано от датата на изпращане на заявката за отвеждане от страна на Продавача.